ग्रेजुएशन सेरेमनी में 19 साल के संदिग्ध ने फायरिंग की; दो लोग हिरासत में
US Virginia University High School Graduation Ceremony Shooting Update अमेरिका के वर्जीनिया की यूनिवर्सिटी में मंगलवार शाम हाईस्कूल ग्रेजुएशन सेरेमनी के दौरान गोलीबारी हुई। इसमें 2 लोगों की मौत हो गई, वहीं 5 लोग घायल हुए हैं।
अमेरिका के वर्जीनिया की यूनिवर्सिटी में मंगलवार शाम हाईस्कूल ग्रेजुएशन सेरेमनी के दौरान गोलीबारी हुई। इसमें 2 लोगों की मौत हो गई, वहीं 5 लोग घायल हुए हैं। पुलिस ने दो लोगों को हिरासत में ले लिया है। इनमें से एक की उम्र 19 साल बताई गई है। घटना शाम करीब 5:15 बजे वर्जीनिया के रिचमंड इलाके के मनरो पार्क में हुई।
गोलीबारी के कुछ देर पहले ही पार्क के सामने अल्ट्रिया थिएटर में हाई स्कूल ग्रेजुएशन सेरेमनी शुरू हुई थी। यह पार्क वर्जीनिया कॉमनवेल्थ यूनिवर्सिटी के कैंपस में है। शूटिंग में मारे गए लोग सेरेमनी में शामिल होने आए थे। इनमें एक 18 साल का युवक और एक 35 साल का आदमी शामिल है।
दो अन्य स्कूलों की ग्रेजुएशन सेरेमनी को कैंसिल किया गया
रिचमंड पब्लिक स्कूल्स के अधिकारी मैथ्यू स्टेनली ने कहा कि शाम को 2 और स्कूल की ग्रेजुएशन सेरेमनी होनी थी, लेकिन उन्हें कैंसिल कर दिया गया। दरअसल, मंगलवार को अल्ट्रिया थिएटर में तीन स्कूलों की ग्रेजुएशन सेरेमनी शेड‌्यूल थी।
वर्जीनिया कॉमनवेल्थ यूनिवर्सिटी ने शाम 5:15 बजे अलर्ट भेजा था, जिसमें मनरो पार्क की घटना के बारे में बताया गया। करीब एक घंटे बाद अलर्ट आया कि अब कोई खतरा नहीं है। रिचमंड मेयर लेवार एम स्टोनी ने बताया कि पुलिस मनरो पार्क में स्थिति पर नजर बनाए हुए है। फिलहाल इस इलाके में जाने से बचने की सलाह दी गई है।
यूनिवर्सिटी में शूटिंग के बाद की तस्वीरें देखें...
4 महीनों में 200 मास शूटिंग की घटनाएं
गन वॉयलेंस आर्काइव के मुताबिक इस साल अमेरिका में 200 से ज्यादा मास शूटिंग की घटनाएं हुई हैं। 2006 से लेकर अब तक अमेरिका में सामूहिक हत्या के 556 से ज्यादा मामले दर्ज किए गए हैं। इनमें करीब 2,892 लोगों की जान गई है। पिछले 2 दशकों में औसतन हर साढ़े तीन हफ्ते में ऐसा एक मामला सामने आता है।
अमेरिका की आबादी 33 करोड़ और यहां 40 करोड़ गन
